


Učestala pitanja i odgovori
Obzirom na veliki broj podnositelja prijave, molimo da prije slanja upita  provjerite da li je na Vaše pitanje već ponuđen odgovor u priloženoj tablici koja će se po potrebi osvježavati dodatnim upitima i  odgovorima.

	
	Pitanje
	Odgovor

	1.
	
Javljam vam se vezano uz javni poziv za Program „Cjeloživotno obrazovanje za obrtništvo” za 2026. godinu radi povrata troškova polaganja majstorskog ispita.
Da li je za prijavu dovoljno poslati ispunjen prijavni obrazac i dokaz o uplati (potvrdu o plaćanju ispita) poštom, ili je uz to potrebno priložiti još neke dodatne izjave i dokumente?

	
Tražene informacije raspoložive su u okviru točke 8. PODNOŠENJE PRIJAVE ZA DODJELU BESPOVRATNE POTPORE i točke 9. OBVEZNA DOKUMENTACIJA, Programa „Cjeloživotno obrazovanje za obrtništvo“ za 2026. godinu, https://mingo.gov.hr/UserDocsImages/UPRAVA%20ZA%20INDUSTRIJU,%20PODUZETNI%C5%A0TVO%20I%20OBRT/Program%20Cjelo%C5%BEivotno%20obrazovanje%20za%20obrtni%C5%A1tvo%202026.pdf
 
Ukoliko ste obrtnik, na Otvoreni javni poziv za Program „Cjeloživotno obrazovanje za obrtništvo“ za 2026. godinu podnosite prijavu kao gospodarski subjekt s dokumentacijom predviđenom za gospodarske subjekte  iz točke 9. OBVEZNA DOKUMENTACIJA.

Obavezna dokumentacija za fizičke osobe za sufinanciranje troškova polaganja ispita o stručnoj osposobljenosti ili majstorskog ispita je:

1. Ispunjeni Prijavni obrazac COOF/2026 za fizičke osobe 
2. Preslika dokumenta temeljem kojeg se dokazuje položeni ispit o stručnoj osposobljenosti ili majstorskog ispita 
3. Preslike računa odnosno druga odgovarajuća dokumentacija sa specifikacijom troškova za koje se traže sredstva 
4. Preslika dokaza o uplaćenim sredstvima za polaganje/pripremu ispita o stručnoj osposobljenosti ili majstorskog ispita  
5. Preslika dokumenta iz kojeg je vidljiv IBAN transakcijskog (tekućeg ili žiro računa) računa Podnositelja prijave 
6. Ispunjena Izjava o korištenju potpore/naknade po drugoj osnovi


	2.

	
Do kada je moguće podnijeti prijavu? Naime, 
majstorski ispit ću polagati u rujnu 2026. godine.



	
Prijave se zaprimaju isključivo od 15. lipnja 2026. godine (sukladno točki 8. Programa „Cjeloživotno obrazovanje za obrtništvo“ za 2026. godinu). Otvoreni javni poziv je otvoren do iskorištenja sredstava, ali ne dulje od 30. rujna 2026. godine.


	3.
	
Da li je moguće prijavni obrazac te popratnu dokumentaciju  poslati putem e-maila?






	
Dokumentacija dostavljena putem elektroničke pošte nije prihvatljiva.
Sva dokumentacija koja zahtijeva potpis Podnositelja prijave mora biti u izvorniku i ovjerena potpisom osobe ovlaštene za zastupanje pravne osobe ili obrtnika, odnosno potpisom fizičke osobe koja podnosi Prijavu.
 
Prijava (Prijavni obrazac s popratnom dokumentacijom) se podnosi Ministarstvu neposredno putem pisarnice ili putem pošte od dana raspisivanja Otvorenog javnog poziva na adresu: 
MINISTARSTVO GOSPODARSTVA
Prijava na Otvoreni javni poziv za Program „Cjeloživotno obrazovanje za obrtništvo“
Ulica grada Vukovara 78
10000 ZAGREB



	4.
	
Ne znam koji je obrazac potrebno popuniti radi isplate 80% od plaćanja ispita Stručne osposobljenosti?

	
Tražene informacije raspoložive su u okviru točke 8. PODNOŠENJE PRIJAVE ZA DODJELU BESPOVRATNE POTPORE i točke 9. OBVEZNA DOKUMENTACIJA, Programa „Cjeloživotno obrazovanje za obrtništvo“ za 2026. godinu, https://mingo.gov.hr/UserDocsImages/UPRAVA%20ZA%20INDUSTRIJU,%20PODUZETNI%C5%A0TVO%20I%20OBRT/Program%20Cjelo%C5%BEivotno%20obrazovanje%20za%20obrtni%C5%A1tvo%202026.pdf



	5.
	
Položio sam i platio ispit o stručnoj osposobljenosti u 2024. godini.
Do sada se nisam javio za sufinanciranje sredstava. Da li se mogu javiti na poziv u 2026. godini?

	
Bespovratna sredstva namijenjena su sufinanciranju troškova nastalih tijekom 2025. i 2026. godine s osnove: 
1. Stjecanja obrazovanja za obavljanje vezanih obrta sukladno odredbama Pravilnika o vezanim i povlaštenim obrtima („Narodne novine“, broj 148/24) 
2.  Stjecanja osposobljenosti za zanimanje pogrebnik 
3.  Polaganja naučničkog ispita 
4. Stjecanja osnovnih znanja o poučavanju učenika 
5.  Ishođenja/obnove dozvole (licencije) za izvođenje naukovanja u slučaju promjene sjedišta ili mentora.

Prihvatljivi su troškovi nastali od 01.01.2025. godine.


	6.
	
Predao sam prijavu za Program cjeloživotnog obrazovanja za obrtništvo. S obzirom da sam uz prijavu dostavio i izvornu dokumentaciju, zanima me postoji li mogućnost povrata predane dokumentacije kako bih je mogao koristiti za daljnje postupanje?
	
Temeljem odredbi točke 9. Obvezna dokumentacija, Programa „Cjeloživotno obrazovanje za obrtništvo“ za 2026. godinu nakon podnošenja Prijave, nije moguće izvršiti povrat predane dokumentacije, niti u izvorniku, niti u preslikama.


	7.
	
Mogu li kao vlasnik obrta koji sam jedini zaposleni podnijeti prijavu kao fizička osoba ili kao gospodarski subjekt te koji obrazac prijave treba koristiti? 
	 
Ukoliko imate obrt, potrebno je da se u predmetni Program prijavite kao gospodarski subjekt zajedno s dokumentacijom koja se traži za mikro, mala i srednja poduzeća. Popis obvezne dokumentacije za obrte naveden je pod točkom 9. OBVEZNA DOKUMENTACIJA, a) MIKRO, MALA I SREDNJA PODUZEĆA navedenog Programa.

U Prijavnom obrascu COOG/2026 pod točkom 13. Broj zaposlenih – UKUPNO potrebno je naznačiti 1 budući da ste, kako navodite, jedini zaposlenik.
 
Napominjemo da se Prijava (Prijavni obrazac s propisanom dokumentacijom) podnosi Ministarstvu gospodarstva neposredno ili putem pošte na adresu:
 
MINISTARSTVO GOSPODARSTVA
Prijava na Otvoreni javni poziv za Program „Cjeloživotno obrazovanje za obrtništvo“
Ulica grada Vukovara 78
10000 ZAGREB


	8.
	
Prilikom ispunjavanja prijavnog obrasca COOG/2026 za sufinanciranje troškova polaganja majstorskog ispita, molim pojašnjenje koje je troškove potrebno navesti pod stavkom „Troškovi ispita“, a koje pod stavkom „Troškovi pripreme“, kako bi prijava bila ispravno popunjena?
	
Pod „Troškovi ispita“ predviđeno je upisati iznos koji ste platili za polaganje majstorskog ispita Hrvatskoj obrtničkoj komori, dok je pod „Troškovi pripreme“ predviđeno upisati iznos koji ste platili u slučaju da ste pohađali edukaciju koja se odnosi na pripremu za polaganje majstorskog ispita prema programima ispita za stjecanje određenog zanimanja/zvanja. 
 



	9. 
	
Imam registriran paušalni obrt za edukaciju. Planiram upisati program pedagoško-psihološko-didaktičko-metodičke izobrazbe (tzv. pedagoška razlika) na Filozofskom fakultetu. Smatra li se navedeni program prihvatljivim troškom u sklopu Javnog poziva za Program? 







	
Bespovratna sredstva po Programu „Cjeloživotno obrazovanje za obrtništvo“ za 2026. godinu namijenjena su sufinanciranju troškova s osnove stjecanja obrazovanja za obavljanje vezanih obrta sukladno odredbama Pravilnika o vezanim i povlaštenim obrtima („Narodne novine“, broj 148/24). Sukladno navedenom, program pedagoško-psihološko-didaktičko-metodičke izobrazbe, nije u skladu s namjenom bespovratnih sredstava po ovom Programu.


	10.
	
Može li polaznik programa obrazovanja odraslih za zanimanje dentalni tehničar ostvariti pravo na sufinanciranje kroz Program Cjeloživotnog obrazovanja za odrasle?


	
Bespovratna sredstva po Programu „Cjeloživotno obrazovanje za obrtništvo“ za 2026. godinu namijenjena su sufinanciranju troškova s osnove stjecanja obrazovanja za obavljanje vezanih obrta sukladno odredbama Pravilnika o vezanim i povlaštenim obrtima („Narodne novine“, broj 148/24).  Sukladno navedenom, započeto odnosno završeno obrazovanje za zanimanje dentalni tehničar, nije u skladu s namjenom bespovratnih sredstava po ovom Programu.


	11.

	
Mogu li ostvariti potporu za troškove stručnog osposobljavanja i certificiranja za obavljanje djelatnosti ugradnje, održavanja i servisiranja rashladnih uređaja te dizalica topline? 

	
Bespovratna sredstva po Programu „Cjeloživotno obrazovanje za obrtništvo“ za 2025. godinu namijenjena su sufinanciranju troškova s osnove stjecanja obrazovanja za obavljanje vezanih obrta sukladno odredbama Pravilnika o vezanim i povlaštenim obrtima („Narodne novine“, broj 148/24). Sukladno navedenom, završen program usavršavanja u vezi obavljanja djelatnosti ugradnje i održavanja ili servisiranja, i/ili prikupljanja i provjere propuštanja rashladnih i klimatizacijskih uređaja te dizalica topline nije u skladu s namjenom bespovratnih sredstva po ovom Programu.


	12.
	
Da li je moguće ostvariti potporu za djelatnike za obrazovanje za dobivanje licence za rukovanje freonom? 


	
Bespovratna sredstva po Programu „Cjeloživotno obrazovanje za obrtništvo“ za 2025. godinu namijenjena su sufinanciranju troškova s osnove stjecanja obrazovanja za obavljanje vezanih obrta sukladno odredbama Pravilnika o vezanim i povlaštenim obrtima („Narodne novine“, broj 148/24). Sukladno navedenom ishođenje licence za rukovanje freonima nije u skladu s namjenom bespovratnih sredstava po ovom Programu. 







